《巾山广轩》
宋代·陆长倩

凌虚云磴陟崔嵬，轩槛仍从绝顶开。邑屋万家迷向背，江流三面自萦回。

金山每恨波涛阻，星石曾登培塿来。为是会稽东部郡，不教更号小蓬莱。

作者简介：陆长倩，字才仲，侯官（今福建福州）人。仁宗嘉祐二年（一○五七）进士（《淳熙三山志》卷二六）。哲宗元祐三年（一○八八）以朝请郎知台州，四年替。今录诗三首。